# Қазақ тілі пәнін оқытудағы заманауи әдіс-

# тәсілдер

**Тулепбергенова Жулдуз Сериковна**

Солтүстік Қазақстан облысы, Мамлют ауданы,

«Новомихайловка орта мектебі» КММ

Қазақ тілі мен әдебиеті пәні мұғалімі

Қазақ тілін оқытудағы **заманауи әдіс-тәсілдер** қазіргі білім беру жүйесінің басты талаптарының бірі. Өйткені бүгінгі оқушы тек қана тілдік білім алып қана қоймай, оны өмірде қолдана білуі қажет. Сондықтан мұғалімдер дәстүрлі әдістермен қатар оқытудың жаңа технологияларын енгізуде. Қазақ тілін оқыту – ұлттық құндылықтарды дәріптеп, жас ұрпақтың рухани дүниесін байытатын, ойлау қабілетін дамытатын маңызды пәндердің бірі. Қазіргі білім беру жүйесі қоғам талабына сай жаңашылдықты қажет етеді. Сондықтан қазақ тілін оқытуда дәстүрлі тәсілдермен қатар заманауи әдіс-тәсілдерді қолдану – оқушылардың білім сапасын арттырудың тиімді жолы.

## Заманауи әдіс-тәсілдердің маңызы

Бүгінгі таңда мұғалімнің негізгі міндеті – оқушыны дайын біліммен шектемей, өздігінен ізденуге, ой қорытуға, шығармашылықпен жұмыс істеуге үйрету. Бұл міндетті жүзеге асыруда сындарлы оқыту теориясы, саралап оқыту, критериалды бағалау, цифрлық технологияларды пайдалану секілді бағыттар маңызды рөл атқарады.

## Қазақ тілі сабағында қолданылатын заманауи әдістер

Қазақ тілін оқытуда заманауи әдістер мен тәсілдерді қолдану оқушылардың тілдік дағдыларын қалыптастыруға мүмкіндік береді. Оқыту әдістерін оқушының деңгейіне, жас ерекшеліктеріне және оқу мақсаттарына қарай икемді түрде пайдалану қажет.

Қазақ тілі сабақтарында жаңа технологияларды қолдану арқылы оқушылардың сөздік қорын молайту, сөйлеу тілінің грамматикасын қалыптастырып, дыбыстарды дұрыс айта білуге, диалогтік сөйлесудің қалыптасуына, түсінгенін айта білмеуге, сауатты жазуға дағдыландыру, дүниетанымын, ой-өрісін кеңейтуге мүмкіндік береді.

## 

Бастауыш сыныпта қазақ тілін қызықты және тиімді оқыту мақсатымен түрлі әдіс-тәсілдерді  қолдану өте маңызды. Мұғалім оқушының жеке тұлға ретінде сезіне білуіне мүмкіндік туғыза отырып, сaбaқтa оқытудың жаңа әдістерін тaлaпқa сaй, тиімді қолдануы керек. Мұғалімнің алдында тұрған мақсат-міндеттер: оқушыны оқуға, білім алуға қызықтыру, қабілетін арттыратын жағдай туғызу, оқу үрдісін түрлендіру, жаңалықтар енгізу, оқушылардың оқудағы іс-әрекеті арқылы ойлау дағдыларын жетілдіру, өз бетінше білім алуға мүмкіндік жасау, балаларды бірлесе әрекет етуге үйрету.

**Сабақта жиі  қолданатын стратегиялар**

**"Тұжырымдамалық карта»**

      Бүгінгі өтіліп жатқан тақырып бойынша тұжырымдамалық карта жасау (постер) тапсырылады. Карта тақырыпты ашатындай болуы керек. Картаға сурет, кесте, ойдың түйінді идеясы, график  т.б. салуға не дайын материалды жапсыруға болады. Тұжырымдамалық карта бергенде оқушыға оның қалай бағаланатыны жайлы критерийлер беріледі не айтылады. Соңында әр топтың жұмысы сол критерий бойынша бағаланады.

**«Сурет бойынша әңгіме»**

      Топтарға тақырыпқа сай суреттер беріледі. Сол суреттерге қарап оқушылар әңгіме құрастыру керек. Онда сурет қай уақытта түсірілген, нені бейнелейді, қай жерде, осы суретке қарап сол уақыт туралы не айтуға болады? Деген сияқты сұрақтар төңірегінде  әңгімелеуге болады және оны өтіп жатқан тақырыппен байланысты өрбітуге де болады.

**«Дөңгелек үстел»**

      Топқа 1 парақ беріледі. Топ оқушысының бірі сол параққа осы тақырып бойынша 1 сөйлем жазады. Екіншісі оның жазған ойын әрі қарай жалғастырып, екінші сөйлемді жазады. Соңында  тақырып жайлы мәтін шығады.  Бір оқушы мәтінді оқиды, сынып болып талдайды.

**"Аяқталмаған сөйлем»**

      Мұғалім оқушыларға тақырыпқа қатысты аяқталмаған сөйлем  ұсынады. Оқушылар топпен не жеке (жұппен) бірлесе сөйлемді өз ойларымен аяқтайды. Мұны әр түрлі тақырыпта сергіту сәті ретінде де алуға болады

**«Тізбектер»**

      Оқушылар тізбектеле тұрады. Мұғалім не бір оқушы тақырыпқа қатысты бір сөз айтады. Келесі тұрған оқушы оны жалғастырады, яғни тақырыпқа қатысты сөз айтады. Осылайша жалғаса береді. Кезегінде айта алмаған оқушы шығып кетеді.

**«Бумеранг»**

      Әр топ мүшелері тақырып бойынша  сұрақтар құрастырады.  Сұрақтарын келесі топқа береді. Олар сол сұрақтарға жауап береді. Оқушылардың барлығы да қатысады. Тақырыптың ішінде қалып қалған бөлімдері болса, мұғалім  өзі сұрақ қоюына болады, әр топқа.

**«Тақырыптық сөздер»**

      Лексикалық тақырыптарды пысықтау кезінде қолдануға қолайлы ойын түрі. Оқушылар шеңбер жасап, дөңгелене тұрады. Мұғалім басты тақырыпты айтады. Мысалы, мұғалім «Отбасы» деген тақырыпты айтады. Оқушылар осы тақырып бойынша сөздерді бір-бірден атайды. Осылайша шеңбер аяқталғанға дейін осы тақырып бойынша сөздер айтыла береді.

**"Тірек сөздер"**

      Бұл стратегия тірек сөздер бойынша мәтін мазмұнын әңгімелеу, тірек сөздер бойынша мәтін құрау, тақырып бойынша ассоциаграмма құрау кезінде тиімді қолданылады.

**"Қар кесегі"**

      Бір оқушы тақырып бойынша бір тұжырым айтады. Екінші оқушы оның айтқанын қайталап, өзінің тұжырымын айтады. Үшінші оқушы алдыңғы екі оқушының айтқанын қайталап, өзінің тұжырымын айтады. Сөйтіп жалғаса береді.

**"Бір минуттағы ой"**

      Мұғалім сабақтың тақырыбын айтады не бір сөз айтады. Оқушылар осы сөзді естігенде ойларына не түсті, соны 1 минут ішінде жазады. Сосын сол сөзді не үшін жазды түсіндіреді. Егер оқушылар сөздерінің ішінде ерекше сөздер болса, сол сөзді не үшін жазды, бұл тақырыпқа (не айтылған сөзге қандай қатысы бар) соны айтып беруі керек

      ІІ.  Басқа тілде  сөйлеу, әсіресе монолог түрінде, оқушыларға  үлкен қиындық тудырады. Әйгілі әдіскерлер Рогова мен Верещагинаның пікірінше, «Бұл күрделі шеберлікті қалыптастыру тіректердің көмегімен жүруі керек...»

      Осы пікірді дәлелдейтін  белгілі педагог-шебер В.П.Шаталовтың «Тірек сигналдар» әдісі.  В. Ф. Шаталов бойынша тірек сигнал - бұл «белгілі бір семантикалық мағынаны алмастыратын ассоциативті символ; ол белгілі және бұрын түсінген ақпаратты жадыда бірден қалпына келтіре алады».

      Осы әдісті  қолдана отырып оқыту,  оқушының сөйлеуін дамытуда үлкен мүмкіндіктер ашады. Тірек  сигналдарды қолдану, өте маңызды, өйткені ол оқушыны оқуға, білім алуға қызықтырады, қабілетін арттыратын жағдай туғызады, жауап беруде қорқыныш сезімі жойылады, бірлесе әрекет етуге үйретеді

      Тірек сигналдарды қолдану 3 кезеңнен тұрады.

* 1) Бірінші кезең-  мұғалім тақырыпты егжей-тегжейлі баяндайды.
* 2) Екінші кезең -  зерттелген материал сигнал түрінде оқушыларға ұсынылады.
* 3) Үшінші кезең - оқушылар тірек сигналдарды оқып, есте сақтайды.

      Бастауыш сыныптарда  тірек сызбалардың бастапқы нұсқасы  көбінде сурет арқылы беріледі. Кейін геометриялық пішіндерге, әріптерге ауысады. Мысалы, 1-сыныпта, НЕМЕН? сұрағына жауап беруді үйреткенде, оқушыларға бірінші суреттер арқылы сөздің қалай өзгеретінін көрсетемін, түсіндіремін. Келесі кезеңде суретті төртбұрышпен алмастырамын. Балалар сөзді сөйлемде  танып оқиды, жалғауларды қиындықсыз естеріне сақтайды, дұрыс қолданады.

**Жаңа әдіс-тәсілдер оқушыны басқа қырынан тануға, кедергілерді жоюға, ауызекі сөйлеуінің дағдылануына, топта өз пікірін жеткізе білуге, сыни ойлауға дағдыландырады**

1. **Диалогтік оқыту әдісі**
   * Оқушылардың өзара пікір алмасуына, сұрақ-жауап арқылы жаңа білімді игеруіне ықпал етеді.
   * Мысалы, "ойлан-жұптас-бөліс" стратегиясы оқушылардың еркін сөйлеуіне жағдай жасайды.
2. **Сыни тұрғыдан ойлауға үйрету**
   * "Түртіп алу", "Бес сұрақ", "INSERT", "Венн диаграммасы" сияқты стратегиялар арқылы оқушылар ақпаратты талдап, салыстырып, қорытынды жасайды.
3. **АКТ-ны қолдану**
   * Интерактивті тақта, онлайн платформалар, түрлі мобильді қосымшалар оқушылардың қызығушылығын арттырады.
   * Цифрлық сауаттылықты қалыптастырып, тілдік материалды меңгеруді жеңілдетеді.
4. **Жобалық әдіс**
   * Оқушылар белгілі бір тақырып бойынша шағын зерттеу жүргізіп, презентация, бейнеролик немесе постер дайындайды.
   * Бұл әдіс оқушының шығармашылық қабілетін дамытып, жауапкершілікке баулиды.
5. **Ойын технологиялары**
   * "Сөз жарыс", "Бәйге", "Қызықты сұрақтар", "Кім жылдам?" сияқты әдістер оқушыларды белсенді әрекетке тартады.
   * Сабаққа деген ынтасын арттырады.

Қазақ тілі пәнін оқытуда заманауи әдіс-тәсілдерді тиімді қолдану – оқушының тұлғалық дамуына, сөйлеу мәдениетінің қалыптасуына, шығармашылық қабілетінің артуына ықпал етеді. Мұғалім әр сабағын жаңашылдықпен түрлендіріп, оқушыға білім алудың жаңа мүмкіндіктерін ұсына білсе, қазақ тілінің мәртебесі де арта түспек.

Қызықты стратегияларды, тірек сигналдарды қолдану арқылы  бастауыш  сынып оқушыларының үлгерімі жоғарылады, лексика-грамматикалық материалды жақсы қабылдайтын болды, сабаққа қызығушылықтары артып, өздерін сабақта еркін және белсенді ұстайтын болды.